Kontrollutvalgets beretning for 2022

I henhold til NIFs lov § 2-12 avgir herved Kontrollutvalget i Oppdal Hestesportsklubb sin beretning.

Kontrollutvalget skal kontrollere at styret utfører de oppgaver styret er tillagt etter organisasjonsleddets lov.

**Vi har utført følgende handlinger:**

Kontrollutvalget har i denne perioden hatt ett møte i forbindelse med gjennomgang av regnskap og utarbeidelse av kontrollutvalgets beretning.

Vi har gjennomgått protokoll for årsmøtet, styrets protokoller, samt andre dokumenter utvalget har funnet det nødvendig å gjennomgå. Vi har fått alle opplysninger som vi har bedt om fra idrettslagets styre. Vi har gjennomgått styrets årsberetning for 2022 og det styrebehandlede årsregnskapet for 2022.

Vi har foretatt regnskapsrevisjon og kontrollert resultatregnskap, balanse og noter. Kostnader er stikkprøvemessig kontrollert for attestasjon og dokumentasjon, og vesentlige inntekter er kontrollert mot avtaler og annen dokumentasjon. Kontrollerte kostnader og inntekter gjelder for inneværende regnskapsår.

Regnskapet viser ett underskudd på kr 127 393,-.

**Kontrollutvalget har følgende merknader til forvaltningen av idrettslaget:**

Kontrollutvalget har hatt ett godt samarbeid med styret og fått de opplysninger vi har bedt om. Basert på det materialet vi har fått oss forelagt, er det ikke grunnlag for ytterligere merknader ut over det som fremgår av denne beretningen.

Kontrollutvalget ønsker at styret gjennomgår hvem som har fullmakt og administratorrettigheter på klubbens bankkonti. Det bør foreligge dobbeltfullmakt på samtlige bankkonti jf krav fra Norges Idrettsforbund.

**Kontrollutvalget har følgende merknader til det fremlagte regnskapet:**

Klubben har vært litt uheldige ved kjøp av nye rideskolehester. Da en ble skadet ble budsjettpost for utgifter klubbhester vesentlig høyere enn først budsjetter. Det var budsjettert med kr 120 000 og endte på kr 270 000. Denne hesten skal nå være solgt og bør avskrives i sin helhet fra balansen.

Sponsorinntekter er redusert med rundt kr 130 000. Her ligger det store muligheter for å få økt klubbens inntekter. Vi oppfordrer det nye styre til å jobbe med å få inn flere midler fra sponsorer.

Skattetrekkskonto i Oppdalsbanken bør nullstilles, ble også bemerket i 2020 og 2021. Kontantbeholdning bør settes inn på konto, ble også bemerket i 2020 og 2021.

Oppstallører har fått økning på kr 400 pr mnd. Dette gir en bra inntekt for klubben. Leieinntekter for gammelstallen bør også samsvare med økningen i nystallen på grunn av økte kostnader de siste årene.

**Konklusjon**

Kontrollutvalget anbefaler at styrets beretning og Oppdal Hestesportsklubbs årsregnskap for 2022 godkjennes. Det er kontrollutvalgets konklusjon at styret har utført de oppgaver som det er tillagt etter loven, og kontrollutvalget anbefaler styrets beretning og Oppdal Hestesportsklubb årsregnskap for 2022 godkjennes av årsmøtet.

Kontrollutvalget ser at rideskolen går med stort tap. Færre rideskoleelever og litt for mange klubbhester. Styret bør vurdere driften av rideskolen og se om det kan kan gjøres noen tiltak for å redusere kostnader og øke inntektene. Det er mange rideskolehester som opptar stallbokser som kunne vært utleid til oppstallører.

Det er positivt at Styret har økt pris for oppstallører.Her bør også leieinntektene på gammelstallen økes en del. Det bør utarbeides en fornuftig leieavtale, som vil sikre klubben inntekter i årene fremover.

Med noen tiltak som nevnt over mener kontrollutvalget det er mulig å få til en fornuftig drift av klubben. Vi ønsker å takke for oss og ønske nytt kontrollutvalg lykke til.

*Oppdal, 15.03.23*

Ellen Solberg Nina K. Myran